b'\n_START_ARTICLE_\nGospodi\xc4\x8dna (Janez Trdina)\n_START_SECTION_\nVsebina\n_START_PARAGRAPH_\nZgodba govori o grajski gospe, ki si je izredno \xc5\xbeelela otroka, vendar je bog kljub njeni molitvi ni usli\xc5\xa1al. Gospa se je postarala in \xc4\x8dutila, da bo zbolela. Zdravili so jo najbolj\xc5\xa1i zdravniki, vendar je niso mogli pozdraviti. Nekega dne je k hi\xc5\xa1i pri\xc5\xa1el bera\xc4\x8d, ki je dal gospe v zahvalo gorjanski koren, ker ga je lepo sprejela in nahranila. Rekel ji je, da ta koren da zdravim ljudem mo\xc4\x8d, da ga noben junak ne more premagati, bolnike ozdravi, \xc4\x8de ne za vedno pa vsaj za sedem let. Gospa koren poje ter se odpravi na Gorjance. Ko pride do prvega studenca, zajame vodo, le-ta pa po\xc4\x8drni. Gospa izlije strupeno vodo ter gre dalje do drugega studenca. Pri tem voda zakrvavi, zato koraka naprej. Pri tretjem pa se voda zasveti, zato za\xc4\x8dne gospa vodo piti, ter se z vsakim po\xc5\xbeirkom po\xc4\x8duti mlaj\xc5\xa1a in zdrava. Umije se s to vodo, ki jo pomladi in ji vlije mo\xc4\x8d. Lahkotno se odpravi proti domu, kjer je mo\xc5\xbe skoraj ne prepozna. Njen mo\xc5\xbe od samega veselja priredi gostijo in nanjo povabi vse kmete iz okoli\xc5\xa1a.\n_START_SECTION_\nOpis glavnega lika\n_START_PARAGRAPH_\nGlavni lik Trdinove bajke je grajska gospa, doma iz mehovskega gradu. Gospa je mo\xc4\x8dno predana Bogu, svoje vere vanj ne izgubi kljub neusli\xc5\xa1anim molitvam, da bi imela otroka. Kljub bolezni, ki jo mo\xc4\x8dno ope\xc5\xa1a, ohrani svojo dobrosr\xc4\x8dnost. Prav tako ohranja upanje, da bo ozdravela, in je prepri\xc4\x8dana, da bo ozdravela, \xc4\x8de se bo sprehodila po Gorjancih. Svojo dobrosr\xc4\x8dnost, dare\xc5\xbeljivost ka\xc5\xbee s svojim ravnanjem do bera\xc4\x8da, ki prosi za pomo\xc4\x8d. Ko zaradi zeli \xc4\x8dude\xc5\xbeno ozdravi, kljub zdravju in ponovni lepoti ohrani svojo milino in nesebi\xc4\x8dnost, saj ni nikoli \xc5\xbeelela drugega kot imeti otroka.'